Լուկա Բելտրամի

Լուկա Բելտրամի (, ), իտալացի ճարտարապետ, ճարտարապետության պատմաբան։ Հայտնի է իր վերականգնած աշխատանքներով։

Կենսագրություն 
Բելտրամին ծնվել է Միլանում։ Սովորել է Միլանի պոլիտեխնիկական համալսարանում, այնուհետև՝ Բրերա ակադեմիայում, որտեղ աշակերտել է Կամիլո Բոիտոյին։ Ավարտելուց հետո տեղափոխվել է Փարիզ և այնտեղ մնացել մինչև 1880 թվականը։ Ներգրավվել է Տրոկադերոյում իրականացվող աշխատանքներում։ Միաժամանակ դասեր է առել Փարիզի գեղարվեստի դպրոցում և Սալոնում աչքի ընկել փորագրություններով։ Փարիզում նշանակվել է Hôtel de Ville-ի վերանորագման աշխատանքների վերահսկող։ Բելգիայի Շառլեռուա քաղաքի արդարադատության պալատի շենքի աշխատանքների կատարման ընթացքում համագործակցել է ճարտարապետ Թեոդոր Բալյուի հետ։

1880 թվականին Փարիզից վերադառնալով՝ ղեկավարել է Միլանի գեղարվեստի ակադեմիայի Երկրաչափության և նկարագրական ճարտարապետության ամբիոնը։ Հանրային կառավարման նախարարության հանձնարարությամբ արձանագրել է Միլանի San Carlo al Lazzaretto-ի, Սֆորցա ամրոցի, Սոնչինո բարձրաքանդակները։ Բելտրամը պատասխանատու է եղել Սֆորցա ամրոցի վերականգնողական աշխատանքների համար։ Նա շահել է Բիելլայի Սան Սեբաստիանո եկեղեցու ճակատային հատվածի նախագծման մրցույթը, ինչպես նաև Միլանի  Monument delle Cinque Giornate համար արժանացել է երկրորդ մրցանակի, Թուրինի Բարեգործական հիվանդանոցի նախագծման համար՝ երրորդ մրցանակի։

Բելտրամին պատասխանատու է եղել նաև Միլանի Կորդուզիո հրապարակում գտնվող Ջուզեպպե Պարինիի հուշարձանի պատվանդանի նախագծման և կառուցման համար։

Մահ 

Մահացել է 1933 թվականին Հռոմում։ Թաղված է Միլանի մոնումենտալ գերեզմանատանը։

Մատենագիտություն 
 Luca Beltrami, Relazione al Consiglio comunale del progetto di completamento del palazzo Marino nella fronte Verso Piazza della Scala, Milano, Tip. Bernardoni di C. Rebeschini e C., 1886 (4 fig. p. 17, con due tavole)
 Luca Beltrami, La Certosa di Pavia, Milano, Hoepli, 1895 (181 p., [9] c. di tav. : ill.)
 Luca Beltrami, Bernardino Luini e la Pelucca, Roma, Tip. Dell'unione Cooperativa Editrice, 1895
 Luca Beltrami, L' arte negli arredi sacri della Lombardia, Milano, Hoepli, 1897
 Luca Beltrami, I dipinti di Bernardino Luini alla Villa Rabia la Pelucca, Milano, 1911
 Luca Beltrami, Luini: 1512-1532: materiale di studio, Milano, Tip. U. Allegretti, 1911.

Պատկերասրահ

Ծանոթագրություններ

Աղբյուրներ 
Varagnoli, Claudio (2007–2008), "Conservazione e ripristino in Italia nel secondo Ottocento. Il rapporto storia-restauro in Luca Beltrami.", Corso di "Teoria e storia del restauro": Appunti dalle lezioni (PDF), Università degli Studi di Chieti e Pescara – Facoltà di Architettura. (Class notes for a course on the theory and history of architectural restoration.)

Իտալացի ճարտարապետներ